Yɛn ho asɛm no nie
Yɛyɛ Abibifoɔ a yɛaka yɛn ho abom ɛde akyerɛ yɛn mma abibinyansa.
Samori Camara, PhD Ɔkyerɛkyerɛfoɔ
Samori Camara yɛ Obibini asafo-nimdefoɔ, ɔkyerɛkyerɛfoɔ, ɔtwerɛfoɔ, abakɔsɛm nimdefoɔ, nnekyerɛ afotufoɔ a ɔsan yɛ badwam-kasafoɔ a ɔde Abibifahodie Adesua na ɛhyɛ n'asuafoɔ ne atiefoɔ nkuran. Camara hyɛɛ Kamali Adesuabea, a ɛyɛ Abibinyansa adesuabea aseɛ afe 2009. Ɔwiee n'abodin a ɛtwa toɔ no (PhD) wɔ amerikkka Abakɔsɛm wɔ Texas Suapɔn a ɛwɔ Austin afe 2011. Samori akyerɛ borɔfokasa, Abibifoɔ wɔ amerikkka ho abakɔsɛm wɔ ntoasoɔ adesuabea ne Dillard Suapɔn.
Ọbádélé Kambon, PhD Ɔkyerɛkyerɛfoɔ
Ọbádélé Kambon, PhD nyaa n'abodin a ɛtwa toɔ no (PhD) wɔ Gaana Suapon wɔ Legon afe 2012. Ɔsuaa Kasa Nhwehwɛmu ɛna n'abodin adetwerɔ no fa sɛdeɛ yɛsi dane nneyɛɛ ntoasoɔ edin wɔ Akan kasa mu. Suapɔmpanin maa no abasobɔdeɛ a ɛkyerɛ sɛ, saa afe no mu, n'abodin adetwerɛ bunkamm deɛ aka no nyinaa. Afe 2016 mu na Nkorabatakuopanin sane bɔɔ n'abaso wɔ n'adetwerɔ a ɛfa kasasua ho.
Kala Kambon Ɔkyerɛkyerɛfoɔ
Kala Kambon yɛ ɛna a ɔkyerɛ ne mma mmiɛnsa abibinyansa wɔ fie. Ne mma Ama (a wadi mfeɛ 8), Kwaku (a wadi mfeɛ 3) ne Akosua (a wadi afe 1) nyinaa resua nnoɔma nyinaa wɔ Twi, Yorùbá ne borɔfokasa. Afei, wɔresua Mdw Ntr a ɛyɛ tete Kemet kasa. Afei na Kala retoa n'adesua so wɔ Abibinyansa Nkorabata wɔ Gaana Suapɔn a ɛwɔ Legon.
twi_Latn twi_Latn twi_Latn twi_Latn twi_Latn twi_Latn kmb_Latn twi_Latn